Държавен вестник, бр. 73, 2010 г., стр. 79

БРОЙ  73	
Д Ъ Р Ж А В Е Н  В Е С Т Н И К 	
СТР.  79  
1. пуснати на пазара на Република България 
преди влизането в сила на приложимите за 
тях наредби по чл. 7 от ЗТИП;
2. пуснати на пазара в друга държава – член­
ка на Европейския съюз, или държава – страна 
по Споразумението за Европейското иконо­
мическо пространство, преди влизането в 
сила на съответния национален нормативен 
акт, с който се въвеждат разпоредбите на 
Директива 89/392/ЕИО на Съвета от 14 юни 
1989 г. относно сближаването на законодател­
ствата на държавите членки по отношение на 
машините (ОВ, L 183 от 29.06.1989), последно 
изменена с Директива 93/68/ЕИО (ОВ, L 220 
от 30.08.1993), когато съоръженията са пуснати 
на пазара в съответствие с приложимите към 
тях изисквания на съответното национално 
законодателство.
(5) Повдигателните съоръжения по чл. 2, 
ал. 1, т. 1, за които се прилага ал. 4, трябва 
да имат:
1. изключващи устройства на механизма 
за повдигане, ограничаващи горното крайно 
положение на товарозахващащия орган – за 
всички видове кранове;
2. изключващи устройства на механизми­
те за придвижване на крана в двете крайни 
положения – за кранове на релсов път и на 
носещи въжета; 
3. изключващи устройства на механизмите 
за придвижване на количката в двете крайни 
положения – за кранове, чиито колички се 
движат със скорост, по-голяма от 0,5 m/s;
4. изключващи устройства на механизма 
за въртене на стрелата в двете крайни поло­
жения – за стрелови кранове, монтирани на 
автомобили или на самоходни и несамоходни 
шасита, чиито елементи могат да се повредят 
при въртене на крановата уредба;
5. изключващи устройства на механизма 
за изменение на обсега на стрелата в двете 
крайни положения – за стрелови кранове с 
променящ се обсег на стрелата;
6. ограничител на товароподемността – за 
конзолни кранове с телфери, мостови и коз­
лови кранове с товароподемност, равна или 
по-голяма от 1000 kg;
7. механично устройство срещу преобръ­
щане на стрелата назад – за стрелови кранове 
с въжета или вериги за подем на стрелата;
8. устройство, предотвратяващо изпадането 
на товарозахващащи приспособления, окачени 
на куките;
9. ограничител на товарния момент – за 
стрелови кранове с изменящ се обсег на стре­
лата и с товарен момент, равен или по-голям 
от 40 000 Nm.
(6) Подвижни работни площадки стрелови 
тип, монтирани на автомобили или на са­
моходни и несамоходни шасита, за които се 
прилага ал. 4, трябва да имат:
1. изключващи устройства на механизма за 
повдигане, ограничаващи горното и долното 
крайно положение на платформата;
2. изключващи устройства на механизма за 
въртене на стрелата в двете крайни положения;
3. изключващи устройства на механизма 
за изменение на обсега на стрелата в двете 
крайни положения.
(7) Когато стационарно монтиран или 
придвижващ се по релсов път кран, регис­
триран от органа по чл. 97, т. 1, е демонтиран 
и монтиран на друго място, което попада 
в обхвата на териториална компетентност 
на друг регионален отдел на ГД „ИДТН“, 
ползвателят подава заявлението по ал. 1 до 
компетентния регионален отдел, придруже­
но от ревизионната книга на съоръжението 
и досието по чл. 120, с искане за промяна в 
регистрационния номер.
Чл. 102. (1) Заявлението за регистриране 
и представените документи се проверяват 
от органите за технически надзор в срок 10 
работни дни от получаването им.
(2) Когато при проверката по ал. 1 не бъдат 
констатирани непълноти в представените доку­
менти и/или несъответствия на декларацията 
за съответствие по чл. 101, ал. 2, т. 3 и/или 
несъответствие с изискванията на чл. 101, 
ал. 5 или 6, органите за технически надзор 
регистрират повдигателното съоръжение. От­
казът за регистрация се мотивира писмено.
Чл. 103. Ползвателят е длъжен да уведоми 
органа за технически надзор, пред който е 
регистрирал повдигателното съоръжение, за 
всяко преустройство на съоръжението и да 
му представи следните документи: 
1. в случаите по чл. 38:
а) обяснителна записка за извършените 
промени;
б) техническата документация, по която е 
извършено преустройството;
в) удостоверения за качеството на мате­
риалите и съставните части, използвани при 
преустройството;
г) декларация за съответствие със същест­
вените изисквания, определени в приложимите 
за повдигателното съоръжение наредби по 
чл. 7 от ЗТИП;
2. в случаите по чл. 39 – документите по 
чл. 40, ал. 1, т. 1, 3 – 6 и/или 7.
Чл. 104. (1) При промяна на ползвателя на 
повдигателно съоръжение новият ползвател 
е длъжен в 10-дневен срок от настъпване 
на промяната да уведоми за нея органа за 
технически надзор, който е регистрирал съ­
оръжението.
(2) Предишният ползвател е длъжен да 
предаде на новия ползвател ревизионната 
книга на съоръжението и досието по чл. 120.